Calestous Juma

Calestous Juma (9. juunil 1953 Keenia – 15. detsember 2017 Boston, Massachusetts) oli Keenia päritolu USA innovatsiooniteadlane ja teaduspoliitik. Ta oli Harvardi Ülikooli õppeasutuse Harvard Kennedy School (HKS) rahvusvahelise arengu praktika professor. Ühtlasi oli ta HKS-i teaduse ja rahvusvaheliste suhete Belferi keskuse juhatuse liige ning juhtis keskuses teaduse, tehnoloogia ja globaliseerumise projekti. Ta oli rahvusvaheliselt tunnustatud autoriteet teaduse, tehnoloogia, inseneriteaduse ja innovatsiooni rakendamisel jätkusuutlikkusse arengusse. Tema peamised uurimisalad olid tehnoloogiliste innovatsioonide süsteemiteooria, teadus- ja tehnoloogia poliitika uuringud, institutsionaalsed muutused, rahvusvaheline diplomaatia ning biotehnoloogia ja biodiversiteet. Ta on uurinud innovatsioonisüsteemide rakendamise võimalusi Aafrika põllumajanduses ja rohelise arengu tehnoloogilise hüppe teostuse võimalikkust Aafrikas. Ta lõpetas 1974. aastal Keenias Igoji õpetajate kolledži. Aastatel 1982–1987 täiendas ta end Sussexi Ülikooli teaduspoliitika uurimiskeskuses: siin sai ta 1983. aastal magistrikraadi ning 1987. aastal doktorikraadi teadus- ja tehnoloogia poliitika uuringute alal. 2016. aastal ilmus kirjastuses Oxford University Press tema raamat "Innovation and Its Enemies. Why People Resist New Technologies" ('Innovatsioon ja selle vaenlased. Miks inimesed vaenavad uusi tehnoloogiaid?'), mis keskendub innovatsioonimõtlemisele. See Calestous Juma teos leidis kajastamist ka Eesti meedias. 1994 – valiti Keenia Teaduste Akadeemia liikmeks (humanitaar- ja sotsiaalteaduste osakond) 2000 – valiti New Yorgi Teaduste Akadeemia valitud liikmeks (fellow) 2005 – valiti teadusakadeemia The World Academy of Sciences liikmeks (sotsiaal- ja majandusteaduste sektsioon) 2005 – valiti USA Rahvusliku Teaduste Akadeemia välisliikmeks (keskkonnateaduste sektsioon) 2006 – valiti Londoni Kuningliku Seltsi liikmeks 2006 – valiti Sussexi Ülikooli audoktoriks 2006 – valiti Aafrika Teaduste Akadeemia (peakorter Nairobis) liikmeks 2007 – valiti Kuningliku Inseneriakadeemia välisliikmeks 1987: Long-Run Economics: An Evolutionary Approach to Economic Growth. Pinter Publishers, London (kaasautor Norman Clark). ISBN 978-1855670624 1989: The Gene Hunters: Biotechnology and the Scramble for Seeds. Zed Press, London and Princeton University Press. ISBN 978-0691003788 1994: Biodiplomacy: Genetic Resources and International Relations. Acts Press, Nairobi (kaasautor Vicente Sánchez). ISBN 978-9966410771 1994: Coming to Life: Biotechnology in African Economic Recovery. Acts Press Nairobi and Zed Books, London (kaasautorid John Mugabe ja Patricia Kameri-Mbote). ISBN 978-1856492676 2011: The New Harvest: Agricultural Innovation in Africa. Oxford University Press, New York. ISBN 978-0199783199 2016: Innovation and Its Enemies. Why People Resist New Technologies. Oxford University Press. ISBN 978-0190467036 Biography of Calestous Juma. africansuccess.org Calestous Juma, Prof. aasciences.ac.ke Calestous Juma. belfercenter.org 2015 Pardee Distinguished Lecture Featuring Calestous Juma. youtube.com Calestous Juma. Curriculum Vitae (2012). apps.hks.harvard.edu Honorary Members and Academy Fellows. nyas.org List of Fellows. raeng.org.uk 2015 Pardee Distinguished Lecture Featuring Calestous Juma. Loeng Bostoni Ülikoolis. youtube.com, 14. mai 2015 Calestous Juma. "Innovation and Its Enemies: Why People Resist New Technologies". Oxford University Press. belfercenter.hks.harvard.edu Allan Aksiim. Miks demoniseeritakse uusi tehnoloogiaid? Sirp, 6. jaanuar 2017 (vaadatud 7. jaanuaril 2017) Innovatsioon ja sellega rahulolematud. Eesti Päevaleht. (vaadatud 7.jaanuaril 2017)